Išreikštas tam tikras susirūpinimas dėl mažėjančių teisingumo sistemos išlaidų. Danijos išlaidos teismams, išreikštos BVP procentine dalimi, yra mažos ir pastaraisiais metais sumažėjo . Vienam gyventojui tenkantis teisėjų skaičius taip pat ypač mažas . Teisėjų asociacijos 2020 m. Teisėjų darbo sąlygų ataskaitoje pateikiama išsami teisėjų darbo krūvio analizė pabrėžiant, kad nors darbo krūvis padidėjo, teisėjų skaičius nekito, o ištekliai nuo 2011 m. buvo palaipsniui mažinami . Visų pirma, pareikštas susirūpinimas dėl sumažėjusio teismų darbuotojų skaičiaus – dėl to teisėjams tenka didesnis darbo krūvis. 2020 m. birželio mėnesį Vyriausybė skyrė teismams papildomą finansavimą, skirtą papildomiems teisėjų etatams finansuoti, kad teismai galėtų susidoroti su dėl jų uždarymo per COVID-19 pandemiją išaugusiu susikaupusių bylų skaičiumi .

Danijos teisminių institucijų nepriklausomumo lygis vertinamas kaip nuolat aukštas, o 2019 m. buvo imtasi tam tikrų veiksmų siekiant toliau gerinti drausminių priemonių sistemą ir teisėjų atskaitomybę. Nepaisant to, kad pastaraisiais metais šiek tiek pailgėjo nagrinėjimo trukmė, teisingumo sistemoje yra pasiektas reikiamas veiksmingumo lygis. Tačiau suinteresuotieji subjektai išreiškė tam tikrą susirūpinimą dėl reikiamų išteklių trūkumo ir dar neišspręsta keletas su teisminių institucijų skaitmeninimu susijusių problemų. Keletu Vyriausybės ir Nacionalinės teismų administracijos įgyvendinamų iniciatyvų siekiama išspręsti šias problemas, be kita ko, įgyvendinant projektą, skirtą naudoti skaitmenines priemones siekiant stebėti vidutinę neišnagrinėtų bylų nagrinėjimo trukmę.

Danijos radijo ir televizijos valdyba veikia kaip nepriklausoma institucija. Šios nepriklausomos institucijos užduotys ir organizacinė struktūra nustatytos Danijos radijo ir televizijos programų transliavimo paslaugų akte. Kultūros ir rūmų agentūroje veikiantis žiniasklaidos skyrius atlieka Radijo ir televizijos valdybos sekretoriato funkcijas. Valdybos narių manymu, organizacinė valdybos struktūra yra tvirta, nepaisant to, kad kai kurie sprendimai sukėlė didelį politinį susidomėjimą . Naujausiame žiniasklaidos pliuralizmo ataskaitos (Žiniasklaidos pliuralizmo observatorijos 2020 m. ataskaitos) leidime taip pat nurodoma, kad su šios žiniasklaidos institucijos veiklos nepriklausomumu ir efektyvumu susijusi rizika yra labai nedidelė. Valdybos darbo tvarkos taisyklės nustatytos dekretu, kurio turinys buvo atnaujintas atlikus Audiovizualinės žiniasklaidos paslaugų direktyvos (toliau – AŽPD) peržiūrą. Ministras paskiria aštuonis valdybos narius, įskaitant pirmininką ir pirmininko pavaduotoją, ketveriems metams. Valdybos nariai gali būti skiriami pakartotinai. Po vieną narį paskiria Klausytojų ir žiūrovų organizacijų bendradarbiavimo forumas ir Teisėjų asociacija. Kolegialaus organo vadovas ir (arba) nariai atleidžiami laikantis Administravimo akte nustatytų taisyklių. Prieš priimant sprendimą dėl atleidimo, suinteresuotas narys turi būti išklausytas. Sprendimas įforminamas raštu pateikiant paaiškinimą. Be to, narys turi turėti galimybę pateikti skundą dėl sprendimo ir apskųsti jį pateikęs apeliaciją. Radijo ir televizijos valdybos sprendimai negali būti skundžiami ministerijai – tik teismams. Kalbant apie administracinius sprendimus, su bylos tvarkymu susijusius skundus gali nagrinėti Parlamento ombudsmenas.

Taikomi specialūs apie pažeidimus pranešančių asmenų apsaugos mechanizmai, tačiau visa apimančių teisės aktų nėra. Šiuo metu Danijoje nėra konkretaus apie pažeidimus pranešančių asmenų apsaugos įstatymo. Tačiau, perkėlus IV-osios kapitalo reikalavimų direktyvos nuostatas, taikomi finansų sektorių reglamentuojantys teisės aktai . Danijos verslininkų asociacija konsultuoja bendroves dėl savanoriško priemonių nustatymo, jeigu jos tokio nustatymo pageidauja. Be to, viešajame sektoriuje arba tam tikrose su konkrečiais sektoriais susijusiose srityse taikomos kitos sistemos, įskaitant Finansų institucijų priežiūros tarnybos išorės ir vidaus procedūras, Danijos verslo agentūros apie pažeidimus pranešančių asmenų išorės sistemą, susijusią su audito srities teisės aktų galimo pažeidimo klausimais, ir su Europos regioninės plėtros fondo bei Europos socialinio fondo parama susijusią sistemą .

Viešojo administravimo įstaigose privaloma laikytis nešališkumo taisyklių, kuriomis įpareigojama pranešti apie bet kokius galimus interesų konfliktus. Pagal Viešojo administravimo aktą bet kuris viešojo administravimo įstaigoje įdarbintas arba jos vardu veikiantis asmuo nušalinamas nuo dalyvavimo nagrinėjant konkrečią bylą, dėl kurios gali būti suabejota jo nešališkumu. Siekiant išvengti interesų konflikto, reikalaujama, kad ministrai pradėdami eiti savo pareigas atsisakytų bet kokio (atlyginamo ar neatlyginamo) darbo privačioje arba valstybinėje bendrovėje . Tačiau šis darbas neapima savarankiško darbo, finansinių interesų, garbės pareigų ar su ministro politine partija susijusių pareigų. Nors Viešojo administravimo akto nuostatos taikomos ministrams, aktu jiems suteikiama didelė veiksmų laisvė pranešti apie galimą arba akivaizdų interesų konfliktą, nepateikiant konkretesnių gairių. Be to, aktu nenustatyta jokių vykdymo užtikrinimo priemonių . Kalbant apie Parlamento narius, bendros jiems taikomos interesų konflikto apibrėžties nėra ir dabartinėje sistemoje nenustatytas joks pranešimų teikimo mechanizmas. GRECO rekomendavo pradėti taikyti ad hoc informacijos atskleidimo reikalavimą, kai vykstant parlamentinėms diskusijoms gali kilti konfliktas dėl svarstomo klausimo .

Danijoje nėra vienos sąžiningumo skatinimui ir korupcijos prevencijai skirtos įstaigos, bet veikia keletas skirtingas užduotis atliekančių institucijų. Nors Danijoje nėra specialios kovai su korupcija skirtos agentūros ar strategijos, šalyje įsteigtas kovos su korupcija forumas , į kurio reguliarius ad hoc susitikimus susirenka institucijų atstovai, kad pagerintų veiksmų koordinavimą ir pasikeistų informacija. Ministerijos bendradarbiauja ir rengia kovos su korupcija įstatymų projektus. Finansų institucijų priežiūros tarnyba paskelbė gaires, vadovus ir nurodymus dėl etiško elgesio ir finansinių kovos su korupcija aspektų. Vyriausiojo auditoriaus biuras atlieka valstybės institucijų auditą ir nagrinėja Parlamento ir valstybės bendrovių reikalaujamas išlaidas. Be to, kitos valdžios institucijos, pavyzdžiui, Darbuotojų ir kompetencijų agentūra prie Mokesčių ministerijos ir Ministro pirmininko kanceliarija vykdo užduotis, susijusias su sąžiningumo skatinimu ir korupcijos prevencija viešojo administravimo valdymo srityje . Danijos aukštų etikos standartų laikymosi tradicija ir viešųjų pirkimų procedūrų skaidrumas lėmė tai, kad šalyje taikoma nedaug formalių korupcijos prevencijos taisyklių ar kontrolės priemonių, ypač taikomų aukščiausias vykdomąsias pareigas einantiems asmenims, ir GRECO rekomendavo parengti labiau saistančias taisykles .

CEPEJ (2020), Study on the functioning of judicial systems in the EU Member States (ES valstybių narių teismų sistemų veikimo tyrimas).

Sprendimų priėmimo procesas, dėl kurio per COVID-19 pandemiją buvo sustabdyta teismų veikla, buvo svarstomas. Reaguojant į COVID-19 pandemiją buvo imtasi neatidėliotinų priemonių, remiantis Epidemijos įstatymo pakeitimu, kuriuo įgaliojimai priimti dekretus siekiant kovoti su pandemija perduodami sveikatos apsaugos ministrui. 2020 m. kovo 12 d. įstatymą vienbalsiai priėmė Parlamentas. Ta pačią dieną Nacionalinė teismų administracija paskelbė, kad atsižvelgiant į COVID-19 pandemiją, teismai atliks tik ypatingos svarbos funkcijas, teikdami pirmenybę skubioms ir ypač svarbioms byloms . Nuo tada būta tam tikrų svarstymų, ar šis sprendimas buvo priimtas laikantis Konstitucijos nuostatų dėl teismų nepriklausomumo. Idėjų instituto „Justitia“ atliktame tyrime teigiama, kad Nacionalinė teismų administracija galbūt nuėjo per toli suteikdama savo gaires, turint omenyje, kad remiantis Konstitucija ir Teisingumo administravimo aktu, Nacionalinė teismų administracija neturi įgaliojimų vietoj teismų priimti sprendimus dėl pirmenybės suteikimo byloms. Akademinės bendruomenės atstovai ir Teisėjų asociacija, nors ir pripažindami ypatingas aplinkybes, kuriomis reikėjo imtis skubių veiksmų, viešuose pareiškimuose taip pat pareiškė tokį susirūpinimą. Teisingumo ministerija ir Nacionalinė teismų administracija paprieštaravo šiai nuomonei . Parlamentas paskyrė nepriklausomų ekspertų grupę, kuri nagrinės, kaip Vyriausybė apskritai valdė pandemiją, ir, tikimasi, iki 2020 m. pabaigos pateiks tyrimo rezultatus.

Danija turi tvirtą saviraiškos laisvės tradiciją. Bendra saviraiškos laisvės apsaugos sistema nustatyta Konstitucijoje. . Pagal organizacijos „Žurnalistai be sienų“ kasmet skelbiamo pasaulio spaudos laisvės indekso rezultatus Danija nuolat patenka tarp geriausius rezultatus pasiekusių šalių ir šiuo metu yra trečioje vietoje pasaulyje . Tačiau Danijoje tarp galimų bausmių už garbės ir orumo įžeidimą yra laisvės atėmimo bausmė . Žiniasklaidos pliuralizmo observatorijos 2020 m. ataskaitoje su saviraiškos laisvės apsauga susijusi rizika vertinama kaip labai nedidelė dėl to, kad apskritai Danijos demokratinės tradicijos yra tvirtos, o institucijos – patikimos. 2019 ir 2020 m. Europos Tarybos Žurnalistikos apsaugos ir žurnalistų saugumo platforma jokių perspėjimų dėl Danijos nepaskelbė . Siekiant įvertinti saviraiškos laisvės pagrindus ir bendrąsias sąlygas, 2017–2018 m. įsteigta speciali Saviraiškos laisvės komisija . 2020 m. balandžio mėnesį ji paskelbė savo ataskaitą, prisidėdama prie plataus masto politinių diskusijų dėl saviraiškos laisvės padėties Danijos visuomenėje .

Europos Komisija (2020), Komisijos atskaita Europos Parlamentui ir Tarybai dėl 2002 m. birželio 13 d. Tarybos pagrindų sprendimo dėl Europos arešto orderio ir perdavimo tarp valstybių narių tvarkos įgyvendinimo.

Europos Sąjungos Teisingumo Teismo sprendimas LM, C-216/18 PPU, (2018 m. liepos 25 d.).

Europos Sąjungos Teisingumo Teismo sprendimas sujungtose bylose OG, C-508/18 ir PI, C-82/19 PPU, (2019 m. gegužės 27 d.).

Europos Taryba, Ministrų Komitetas (2000), Europos Tarybos Ministrų Komiteto rekomendacija Rec(2000)19 valstybėms narėms dėl prokuratūros vaidmens baudžiamosios teisenos sistemoje.

Europos Taryba, Ministrų Komitetas (2010), Ministrų Komiteto rekomendacija CM/Rec(2010)12 valstybėms narėms dėl teisėjų: nepriklausomumas, veiksmingumas ir atsakomybės sritys.

Europos Taryba, Ministrų Komitetas (2016), Ministrų Komiteto rekomendacija CM/REC(2016)4 valstybėms narėms dėl žurnalistikos apsaugos ir žurnalistų bei kitų žiniasklaidos veiklos vykdytojų saugumo.

Europos Tarybos Žurnalistikos apsaugos ir žurnalistų saugumo platforma, Danija, https://www.coe.int/en/web/media-freedom .

Europos Žmogaus Teisių Teismo sprendimas Oleksandr Volokov prieš Ukrainą, prašymas Nr. 21722/11, (2013 m. sausio 9 d.).

GRECO (2014), Fourth Evaluation Round – Evaluation Report on Denmark on preventing corruption in respect of members of parliament, judges and prosecutors.

GRECO (2019), Third Evaluation Round – Second Compliance Report on Denmark on transparency of party funding.

GRECO (2019), Fifth Evaluation Round – Evaluation Report on Denmark on preventing corruption and promoting integrity in central governments (top executive functions) and law enforcement agencies.

GRECO (2020), Fourth Evaluation Round – Interim Compliance Report on Denmark on preventing corruption in respect of members of parliament, judges and prosecutors.

Information (2020 m. liepos 6 d.), El. laiškai verčia abejoti, ar teismų uždarymas atitiko Konstitucijos nuostatas, https://www.information.dk/indland/2020/07/mails-saar-tvivl-hvorvidt-nedlukningen-domstolene-overensstemmelse-grundloven?lst_mst .

Jungtinių Tautų konvencija prieš korupciją (2017), Jungtinių Tautų konvencijos prieš korupciją įgyvendinimo peržiūra. Danijai skirta peržiūros ataskaita, https://www.unodc.org/documents/treaties/UNCAC/CountryVisitFinalReports/2017_10_21_Denmark_Final_Country_Report.pdf .

Justitia (2020), Teisinės valstybės principo taikymas ir COVID-19, http://justitia-int.org/retsstaten-og-covid-19 .

Nacionalinė teismų administracija, Danijos teismų parengtis ekstremaliajai situacijai: papildoma informacija, https://www.domstol.dk/aktuelt/2020/3/noedberedskab-ved-danmarks-domstole-yderligere-information/ .

Parlamento ombudsmenas (2017), 2016 m. metinė ataskaita.

Parlamento ombudsmenas (2020), 2019 m. metinė ataskaita.

Reporters without Borders, 2020 World Press Freedom Index.

Teisingumo ministerija (2020 m. birželio 24 d.), Nauji teisėjai turi padėti sumažinti padidėjusį teismų darbo krūvį, https://www.justitsministeriet.dk/nyt-og-presse/pressemeddelelser/2020/nye-dommere-skal-lette-presset-paa-domstolene .